Darren Rumble. Darren William Rumble () (1969-yil 23-yanvarda tugʻilgan) – kanadalik professional xokkey murabbiyi va sobiq professional xokkeychi. Rumble Milliy xokkey ligasining „Philadelphia Flyers“, „Ottawa Senators“, „St. Louis Blues“ va „Tampa Bay Lightning“ kabi xokkey klublarida oʻynagan, ammo faoliyatining katta qismini turli kichik liga jamoalarida oʻtkazgan edi. Keyinchalik Darren Rumble Amerika xokkey ligasi (AHL) vakili „Norfolk Admirals“ xokkey klubi bosh murabbiyi boʻldi va bu lavozimda 2010-yil yanvarigacha ishladi. 2013-yilda Darren Rumble IIHF xokkey boʻyicha jahon chempionatida Islandiya milliy xokkey terma jamoasida yordamchi murabbiy boʻlgan edi. Oʻyin faoliyati. Yoshligida Darren Rumble 1982-yilda Quebecdagi Xalqaro Pee-Wee xokkey turnirida Barrie shahrining kichik xokkey jamoasi bilan oʻynadi. Darren Rumble 1987-yilgi NHLga kirish loyihasida „Philadelphia Flyers“ xokkey klubi safiga 20-oʻrindagi tanlov asosida qabul qilindi. Rumble 1989—1990-yillarda „Hershey Bears“ xokkey klubi safida faoliyat olib bordi. U klub bilan uch mavsum oʻynadi. Shundan soʻng, Darren Rumble 1992-yilda „Ottawa Senators“ xokkey klubi safiga qoʻshildi. 1997-yilda Darren Rumble Deutsche Eishockey Liga vakili "Adler Mannheim " klubi uchun bir mavsum oʻynash maqsadida Shimoliy Amerikani tark etdi. Oʻsha mavsumdan soʻng, Rumble keyingi etti mavsumni turli AHL va IHL jamoalarida oʻtkazdi. Faoliyati davomida Ramble NHLda 193 ta oʻyin oʻtkazib, 10 ta gol va 26 ta golli uzatmani amalga oshirdi. Murabbiylik faoliyati. 2007-yilda Darren Rumble AHLning „Norfolk Admirals“ xokkey kaubi safiga yordamchi murabbiy sifatida qoʻshildi. 2008 -il iyul oyida Darren Rumble „Tampa Bay Lightning“ xokkey klubi bosh murabbiyi Steve Stirling oʻrniga klubning yangi bosh murabbiyi etib tayinlandi. 2010-yil 12-yanvarda Darren Rumble „Tampa Bay Lighting“ klubi tomonidan ishdan boʻshatildi. Keyinchalik Darren Rumble „Seattle Thunderbirds“ klubi uchun yordamchi murabbiy boʻldi. 2013-yilning iyul oyida Darren Rumble „Moncton Wildcats“ (QMJHL) klubi bosh murabbiyi etib tayinlandi.